b'\n_START_ARTICLE_\nPristajalno podvozje\n_START_PARAGRAPH_\nPristajalno podvozje tudi pristajalni mehanizem je naprava na spodnjem delu letala ali drugega zrakoplova namenjena pristajanju in vzletanju. Poleg tega slu\xc5\xbei kot nosilna struktura, ko zrakoplov ne leti ali pa se vozi po tleh (taksira)._NEWLINE_Najbolj pogosto uporabljano je pristajalno podvozje iz koles, uporablja se na zrakoplovih, ki uporabljajo vzletno/pristajalno stezo. Za pristajanje na vodi se uporabljajo plovci, za sneg ali pa ledene povr\xc5\xa1ine se uporabljajo smu\xc4\x8dke. Mo\xc5\xbena je tudi kombinacija npr. plovci z vgrajenimi kolesi. Helikopterji velikokrat uporabljajo sanke, za pristajanje na vodi pa pontone (plovce)._NEWLINE_Hitrej\xc5\xa1a letala uporabljajo uvla\xc4\x8dljivo podvozje, ki se takoj po vzletu spravi v trup in tako zelo zmanj\xc5\xa1a zra\xc4\x8dni upor letala. Uporablja se na skoraj vseh potni\xc5\xa1kih in voja\xc5\xa1kih letalih. Manj\xc5\xa1a \xc5\xa1portna letala imajo velikokrat fiksno podvozje, ki je bolj trpe\xc5\xbeno, la\xc5\xbeje za izdelavo in vzdr\xc5\xbeevanje. \xc5\xa0portna letala zaradi manj\xc5\xa1ih hitrostih z uvla\xc4\x8dljivim podvozjem ne pridobijo toliko kot reaktivci._NEWLINE_Pristajalna podvozja imajo po navadi bla\xc5\xbeilce udarcev (\xc5\xa1ok absorberje), da se manj obremenjuje zrakoplov. Podvozje je relativno te\xc5\xbeek del zrakoplova, tipi\xc4\x8dno 4-5% vzletne te\xc5\xbee, kdaj tudi do 7%Palubna letala, ki pristajajo na letalonosilkah ima precej bolj oja\xc4\x8dano podvozje kot kopenska letala. En od razlogov je sorazmerno grob pristanek, pri pilotih znan tudi kot "kontrolirano strmoglavljenje". Drug razlog pa je pritrditev letala na katapult, kar zahteva oja\xc4\x8dano nosno kolo.\n_START_SECTION_\nTipi\n_START_PARAGRAPH_\nObstajajo dve kategoriji pristajalnih podvozij s kolesi: konvencionalna ("taildragger"), kjer sta dve glavni kolesi na sprednjem delu letala in manj\xc5\xa1e precej manj\xc5\xa1e kolo na repu (kdaj tudi sanka). Te vrste podvozij se uporabljajo na nekaterih \xc5\xa1portnih letalih, ve\xc4\x8dini lovcev iz 2. Svetovne vojne, redko na ve\xc4\x8djih letalih kot npr. Douglas DC-3._NEWLINE_Druga konfiguracija je tricikel, kjer sta dve kolesi pod krili in tretje manj\xc5\xa1e kolo na nosu letala. To konfiguracijo uporabljajo skoraj vsa reaktivna, potni\xc5\xa1ka letala, lovska, poslovna, transportna in lovska letala. Po navadi so zavore na glavnih kolesih, na nekaterih ruskih lovcih pa tudi na sprednjem kolesu. Na nekaterih ruskih transportnih letalih se da tudi kontrolirati pritisk v letalskih gumah, kar omogo\xc4\x8da pristajanje na slabo pripravljenih stezah._NEWLINE_Letalo se po stezi krmili s premikanjem nosnega kolesa ali pa diferencialnem zaviranjem glavnih koles.'